钦定古今图书集成/明伦汇编/氏族典/第454卷 > 《廖用贤尚友录》 > 宋直方
## 钦定古今图书集成/明伦汇编/氏族典/第454卷 > 《廖用贤尚友录》 > 宋直方

按《万姓统谱》：直方字顺中，晋江人。熙宁中，第进士，知
巩县。巩有桥，水岁败之，直方令父老疏桥柱以杀水
怒，益伐石为堤，役成，一邑以为利。使者以率敛劾，直
方移知王屋县。性简素，雅好山水之胜，至王屋，即谓
家人曰：“吾某日当为物外之游。”至期，盥洗正坐而殁。